
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés

a martfűi 105 hrsz-ú ingatlan (Martfű, Kossuth út 9.) megvásárlására

Martfű Város Önkormányzata Képviselő-testületének

2017. augusztus 10-i ülésére

Az előkészítette: Hegedűsné Blaskó Anikó aljegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület!
Önkormányzatunknak lehetősége nyílik bérlakás állománya növelése érdekében a martfűi 105 hrsz-ú, természetben a Martfű, Kossuth út 9. szám alatt lévő ingatlan megvásárlására. 
Az ingatlan végrehajtás alatt áll - várhatóan rövid időn belül megindításra kerül az árverési eljárás -és arra a tulajdoni lap adatai szerint korábban Martfű Város Önkormányzatának is bejegyzésre került a jelzálogjoga. 
A végrehajtást két önálló bírósági végrehajtó végzi, a tulajdonosok tulajdoni hányadának (½ – ½ arány) megfelelően.
A tulajdonjog megszerzése két módon lehetséges, az alábbiak szerint:

· előzetes tárgyalás a végrehajtókkal és ennek alapján adás-vétel útján, vagy
· az árverési eljárás során.
Az ingatlan állagát tekintve teljes felújítást igényel, de jól megközelíthető, teljes közművel rendelkezik, a bolt, autóbusz megálló kb. 200 m-en belül található.
Megvásárlását elsősorban az indokolja, hogy az épület felújításával, átalakításával egy olyan akadálymentes, bérbeadható lakás állna az Önkormányzat rendelkezésére, amely szükség esetén megoldást jelenthetne a jelenleg nem biztosítható, ilyen irányú lakossági igény kielégítésére.
Előterjesztésemhez mellékelem a tulajdoni lapot, térképmásolatot, valamint az ingatlanról készült fényképet.
Kérem a Tisztelt Képviselő- testületet, hogy az előterjesztést megtárgyalni és az alábbi határozati javaslatot elfogadni szíveskedjenek:
Határozati javaslat:

Martfű Város Önkormányzata Képviselő-testületének
……. /2017.(…….) határozata
a martfűi105 hrsz-ú ingatlan (Martfű, Kossuth út 9.) megvásárlásáról

Martfű Város Önkormányzatának Képviselő–testülete megtárgyalta a martfűi105 hrsz-ú ingatlan (Martfű, Kossuth út 9.) megvásárlására vonatkozó előterjesztést és az alábbi határozatot hozza:
Martfű Város Önkormányzatának Képviselő-testülete meg kívánja vásárolni a Martfű, Kossuth út 9. szám alatti 105 hrsz-ú ingatlant, ehhez 6.000.000 Ft összeghatárig felhatalmazza a polgármestert az adás-vételi szerződés megkötésére. 

Az ingatlan megvásárlásához a 6.000.000,- Ft előirányzatot a 2017. évi költségvetés általános tartalék kerete terhére biztosítja.
Erről értesülnek:

1. Jász-Nagykun-Szolnok Megyei Kormányhivatal, Szolnok,
2. Valamennyi képviselő, Helyben,
3. Pénzügyi és Adóügyi Iroda, Helyben,
4. Műszaki Iroda, Helyben,
5. Irattár.
Martfű, 2017. augusztus 2.   





Dr. Papp Antal

polgármester

